**Szakmai program**

**Melléklet**

**A Szerencsi Szakképzési Centrum Tokaji Ferenc Technikum, Szakgimnázium és Gimnázium pályaorientációs tevékenysége**

**Pályaorientáció célja**

A pályaorientáció célja az egyéni képességek, készségek, érdeklődési területek, személyiség-vonások, értékek meghatározása, valamint, információk nyújtása a pályaválasztásra, az életpálya-építésre vonatkozóan. Iskolánk számára fontos a pályaorientáció, azon belül kiemelten a pályaszocializációs tevékenység, amelynek célja az elkötelezettség és szakmaszeretet kialakítása. Pályaválasztáskor fontos tudatosítanunk, hogy az életpálya-építés nem egyszeri döntés eredménye, hanem a folyamatos lehetőségek felismerése, az azokhoz való alkalmazkodás elsajátítása.

Az iskolánk - a tanulók életkorához igazodva és a lehetőségekhez képest - átfogó képet nyújt a munka világáról, az általuk választott szakmáról, karrierlehetőségekről. Ennek érdekében olyan feltételeket, tevékenységeket biztosít, amelyek révén a diákok kipróbálhatják képességeiket, megtalálhatják hivatásukat, kiválaszthatják a nekik megfelelő szakmairányt és megtervezhetik szakmai életpályájukat, ezáltal kialakul szakmai motivációjuk, így képessé válnak arra, hogy megtegyék a szükséges erőfeszítéseket céljaik elérése érdekében.

A pályaorientáció során a tanulókat felkészítjük a munka világára, tudatosítjuk bennük, hogy életük során többször pályamódosításra kerülhet sor, ezért fontos a folyamatos önképzés. Tájékoztatjuk őket a munkaerő-piaci lehetőségekről, munkavállalói szerepről. Felkészítjük az álláskeresésre, önéletrajzírásra, állásinterjúkra. Tájékoztatjuk őket a továbbtanulási lehetőségekről. Az egybefüggő szakmai gyakorlatokon a tanulók bevezetésére kerül sor a munka világába, elsajátítják szakmájuk alapjait egy-egy munkaterületen. Kialakítjuk azon kompetenciákat, amelyek alkalmassá teszik az egyént a döntéshozatalra, a megújulásra, a változtatásra, a rugalmasságra és az innovációra.

Az iskolai pályaorientáció során arra törekszünk, hogy megfelelő, hozzáértő. motivált szakembereket képezzünk, akik a társadalom számára fontos, hasznos munkát végeznek, és ezt szívesen és hatékonyan teszik.

**Pályaorientáció, életpálya-építés dimenziói:**

**1.Középfokú beiskolázás: leendő kilencedik évfolyam számára**

**Cél:** A fiatal alkalmassá tétele a megalapozott pályaválasztási döntésre, így erősítve meg az eredeti választást, vagy segítve a pályakorrekciót.

* az általános iskolai tanulók pályaválasztási szándékának feltérképezése
* a tanulók pályaválasztási tanácstalanságának általunk kínált megoldása
* az iskola képzési kínálatának megismertetése, népszerűsítése
* tanulmányi területek, ágazati oktatás, szakma kínálat; felvételi eljárási rend közzététele (honlap, Facebook, Instagram, TIKTok, szóróanyagok)
* diákmentorok szervezése, felkészítése
* nyílt napok, évente két alkalommal októberben és novemberben, interaktív élményprogramokkal, iskolabemutatással
* szülői fórum, az iskola pszichológus részvételével
* egyéni szülői konzultáció
* versenyek, amelyre az általános iskolák hetedik és nyolcadik osztályos diákjait várjuk, hogy idegen nyelvi szépkiejtési (angol és német nyelven), természetvédelmi és informatikai versenyen mérjék össze tudásukat. A nyelvi szépkiejtési és az informatikai versenyt online formában tartjuk meg
* ingyenes felvételi előkészítők szervezése a nyolcadikosoknak, a központi írásbeli és a szóbeli meghallgatások előtt két-két alkalommal matematika, magyar-szövegértés, idegen nyelv, biológia, oktatás és fizikai alkalmasság területén

**2.Beiskolázási marketing tevékenységünk:**

**Hagyományos eszközök:**

* szórólapjaink: A4 formátumban, zöld, kék, narancssárga lapra nyomtatott tájékoztató anyag, tartalmában a lényeges, közérthető, a továbbtanuláshoz szükséges információkat írja le. A technikumi és gimnáziumi iskolai képzéseken kívül, iskolánk választása mellett szóló érvek, előnyök, a továbbtanulási kínálatunk is olvasható a szórólapon,
* iskolai és centrumos promóciós termékeket ajándékozunk a pályaorientációs és egyéb rendezvényeinken.

**Korszerűbb eszközök:**

* honlap
* Facebook
* Instagram
* Tiktok

A közösségi média csatornáin folyamatos, aktív részvétel, jelenlét, tájékoztatás. Vizuális tartalmak készítése. Összetett információk továbbítása.

Az intézmény nyílt napjaira, illetve a pályaorientációs rendezvényeinkre színes, látványos,

figyelemfelhívó prezentációs előadások készítése, előadásanyagok összeállítása.

Tanévente 1-2 az iskolai életet, iskolánkban oktatott szakmákat bemutató kisfilmek forgatása.

**Intézményen kívül:**

* Részvétel a pályaorientációs rendezvényeken; pályaválasztási kiállításokon.
* Az iskola által oktatott ágazatok, szakmák bemutatása és népszerűsítése pl. Szabad a pálya” kiállítás, Miskolc.
* általános iskolákban beiskolázási szülői értekezleteken való részvétel
* pályaorientációs konferencián való részvétel, igazgatói előadás (tájékoztató a továbbtanulási lehetőségekről a térségben lévő általános iskolák igazgatóinak)

**3.Intézményen belüli pályaorientáció, a kilencedik, tizedik, tizenegyedik évfolyamon:**

**Cél:** Személyiségfejlesztés során a tanuló alkalmas legyen a pálya követelményeit, érzelmi hatásait és lehetőségeit integrált egységben kezelni. Munkavállalási biztonság és vállalkozói kompetenciák megismerése fejlesztése. A saját képességek és készségek megismerése. Az önismeret során kialakult önkép és a szakmához szükséges kompetenciák összehangolása. Érzelmi intelligencia fejlesztése. A pályaérettség olyan szintjének elérése, ami megalapozza, hogy hatékony munkavégzéssel a munkahelyi környezet egészében meg tudjon felelni az elvárt követelményeknek. A szakmához kapcsolódó feladatkörök megismertetése. Felelősségvállalás, az önálló munkavégzési készség kialakítása. Együttműködési és alkalmazkodókészség kialakítása. Képessé váljon munkavállalói céljainak megfogalmazására és az ehhez szükséges eszközök és tanulási utak kiválasztására. Lehetséges karrierutak bemutatása. Önálló cél és feladatmeghatározás kialakítása. Kritikus gondolkodás fejlesztése.

**Területek:**

* A beérkező kilencedik évfolyamos tanulók pályaképének feltérképezése.
* Minden évben egy tanításmentes munkanap a pályaorientáció segítését szolgálja. A pályaorientációs napon minden tanuló számára kötelező a részvétel. Az osztályok osztályfőnökük kíséretében különböző előadásokon, lehetőséghez mérten gyár-és üzemlátogatásokon vesznek részt. Ezeken a pályaorientációs napokon a tanulók bepillantást nyerhetnek az adott üzemek, vállalatok szakmai munkájába, és valós, munkahelyi tapasztalatokkal gazdagodhatnak. Végzős tanulóink számára az egyetemek képviselői tartanak tájékoztatókat. Külső szakemberek, a gazdasági élet szereplői, egykori diákok mutatják be életútjukat, karrier lehetőségekkel ismertetik meg az érdeklődőket.
* Pályaorientációs rendezvények egész évben. Tanulóink számára önismereti tréningfoglalkozásokat szervezünk, ahol megismerhetik alapvető képességeiket, készségeiket, melyek segítik a helyes pályaválasztási döntéseiket. Az ágazati alapvizsga előtt álló tanulók az ágazaton belüli szakmaválasztáshoz kapnak segítséget a szakirányú oktatásban résztvevő duális partnereink bemutatásával illetve üzemlátogatásokon való részvétel keretében. A szakmai vizsgák előtt álló tanulóink a továbbtanulási lehetőségekkel és a munkahelykereséssel, munkavállalással kapcsolatban juthatnak bővebb információkhoz a külső előadók, szakemberek, illetve az osztályfőnökök által tartott foglalkozásokon.
* Online kérdőívek kitöltése, kiértékelése.
* A tanulási szokások feltérképezése; tanulásmódszertani segítségnyújtás az osztályfőnöki órákon.
* A pályaválasztás és továbbtanulás kérdéskörében segítségnyújtás egyéni és csoportos formában, a B-A-Z Vármegyei Pedagógiai Szakszolgálattal való együttműködés formájában, az osztályfőnökök, oktatók és az iskola pszichológus segítségével, irányításával.
* Erasmus+ program megvalósítása a szakképzésben.
* Öregdiákjaink karrierépítése, életpályájának bemutatása.
* Együttműködés a B-A-Z Vármegyei Iparkamarával.
* Együttműködés a Tokaji Járási Hivatal Foglalkoztatási Főosztályával.
* Szülői értekezleteken a szülők tájékoztatása a szakmai tudás megszerzéséhez vezető tanulási és továbbképzési utak sokféleségéről.

**4.Végzős középiskolásaink pályaorientációja:**

**Cél:** Segítséget nyújtsunk a munkaerőpiacon és a felsőoktatásban való eligazodásban, az egyéni vágyaknak, törekvéseknek a lehetőségekkel történő összehangolásában. Kiemelt figyelmet fordítunk a munkavállalói szerephez szükséges kompetenciák és a pályaválasztáshoz kapcsolódó, illetve a szakképesítés megszerzéséhez szükséges készségek, ismeretek átadására.

**Területek:**

* Érettségi jelentkezéssel kapcsolatos tájékoztatók tartása.
* A tanulóink részvételét támogatjuk a különböző pályaorientációs rendezvényeken.
* A továbbtanulás előtt álló tanulók számára lehetőséget biztosítunk a felsőoktatási nyílt napokon való részvételre.
* Pályaválasztást segítő internetes felületek, oldalak közzététele, megismertetése a diákokkal.
* Az érettségi és a felsőoktatási felvételire jelentkezés előkészítése, egyéni segítségnyújtás, támogatás.
* Pályaorientációs nap (felsőoktatási intézmények, helyi és regionális munkahelyek képviselete, szakmai előadások, iparkamara).
* Az egyes ágazatokhoz kapcsolódó életpályák, szakmák, munkakörök megismertetése a tanulókkal projektek, szakmai tanulmányutak keretében.
* Az életpálya-építéssel kapcsolatos tréningek szervezése.
* Öregdiákjaink karrierépítése, életpályájának bemutatása-Alumni program működtetése.
* Együttműködés a B-A-Z Vármegyei Kereskedelmi és Iparkamarával.
* Együttműködés a Tokaji Járási Hivatal Foglalkoztatási Főosztályával.
* Felsőoktatási felvételi tudnivalókról való tájékoztatása ppt formájában a diákokkal.
* Pályaorientációs szülői értekezlet a végzős diákok és szüleik számára januárban, ahol az érettségi jelentkezésről, a felvételiről és az iskolánkban meghirdetésre kerülő közismeret nélküli szakmai oktatási és képzési lehetőségekről tartunk tájékoztatást.

**5.Felnőttek pályaorientációja**

**Cél:** Munkaerőpiaci helyzet elemzése, a meglévő érdeklődési jegyek pontosítása, alakítása, az új pályaterületre átvihető képességek feltárása, megerősítése, a beszámítható előzetes tudás vizsgálata.

**Területek:**

* A felnőttek oktatásában indított képzéseinkről folyamatosan plakátokon, szórólapokon, a honlapunkon és a Facebook oldalon tájékoztatjuk az érdeklődőket. Itt azonban nagyon nagy szerepe van a beiskolázás során a személyes megkereséseknek, kapcsolatfelvételnek is.
* A beiskolázás sikeressége érdekében szorosabb együttműködést alakítottunk ki a

B-A-Z Vármegyei Kormányhivatal Foglalkoztatási Osztályának munkatársaival.